**…………sz. napirend**

 **Előterjesztve:**

Gazdasági és Tulajdonosi Bizottsághoz

 Közoktatási, Közművelődési, Sport,

 Egészségügyi, Szociális és Lakásügyi Bizottsághoz

**E L Ő T E R J E S Z T É S**

**a Képviselő-testület 2022. január 27-ei rendes ülésére**

**Tárgy:** Tulajdonosi hozzájárulás a Pitypang Alapítvány részére nyújtott támogatás

 megvalósulásához

**Készítette:** …………………… Ötvös Zoltán osztályvezető s.k.

**Egyeztetve**: …………………… Kovács Márton alpolgármester s.k.

 …………………… Vargáné Luketics Gabriella igazgató s.k.

**Látta:** …………………… dr. Szalai Tibor jegyző

 …………………… dr. Silye Tamás jegyzői igazgató

A napirend tárgyalása zárt ülést nem igényel!

**Tisztelt Képviselő-testület!**

A Pitypang Alapítvány 2022. január 5-én érkezett, 2021. december 20-án kelt tulajdonosi hozzájárulási kérelemmel fordultak a Képviselő-testülethez, hogy Miniszterelnökség által az Alapítvány részére nyújtott, a szervezet szakmai programjainak és működésének támogatása célú, vissza nem térítendő, 100 %-ban támogatási előlegként folyósított 14 millió Ft költségvetési támogatás (melyet játszótér kialakítására, és informatikai eszközök cseréjére, korszerűsítésére kívánnak fordítani) megvalósulhasson.

A Budapest II. kerületi Pitypang Utcai Általános Iskola (a továbbiakban: Általános Iskola) 2017. január 1-jétől a Közép-Budai Tankerületi Központ fenntartásában működik. Az ingatlan az Önkormányzat 1/1 kizárólagos tulajdonában áll, annak vagyonkezelője a Közép-Budai Tankerületi Központ, kivéve a konyha, ebédlő, orvosi szoba, Pitypang utcai Óvoda, melyek nem kerültek a Közép-Budai Tankerületi Központ vagyonkezelésébe.

Az Alapítvány elnöke és az Általános Iskola igazgatója kérelmükhöz csatolták a Miniszterelnökség támogató levelét, a játszótérre vonatkozó árajánlatot és a támogatói okiratot

(lsd. előterjesztés mellékletei)

Az Alapítvány alapvető célja az Általános Iskola kertrendezési, faültetési és kertszépítési hagyományának óvó-védő programja, az oktatás-nevelés általános színvonalának emeléséhez szükséges korszerű audio-vizuális szemléltető eszközök vásárlása, az iskolaépület megóvása abból a célból, hogy tanulóik számára biztosítva legyen a tiszta, ízléses, barátságos környezet, a jó hangulat.

A támogatás lehetőséget ad az Általános Iskola lebontott, veszélyessé nyilvánított játszóterének pótlására, szabadidős tevékenységhez szükséges eszközök vásárlására, informatikai és személtető eszközök beszerzésére.

A támogatás elsősorban az Általános Iskola szakmai programja megvalósítására szolgálja, de a játszótér felújítása az ingatlant, a tulajdonos Önkormányzatot is érinti.

Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló Budapest Főváros II. Kerületi Önkormányzat Képviselő-testületének 34/2004. (X. 13.) önkormányzati rendelete (a továbbiakban: Vagyonrendelet) az alábbiak szerint rendelkezik:

*„7. § (1) Az Önkormányzat vagyonkezelő szervei:*

*a) önkormányzati társulás,*

*b) költségvetési szerv vagy önkormányzati intézmény,*

*c) köztestület,*

*d) az állam, az Önkormányzat, az a)-b) alpontban meghatározott személyek együtt vagy külön-külön 100%-os tulajdonában álló gazdálkodó szervezet,*

*e) a d) pont szerinti gazdálkodó szervezet 100%-os tulajdonában álló gazdálkodó szervezet.*

*(2) A Képviselő-testület - figyelemmel a 6. § (2) bekezdésében foglaltakra is - az önkormányzati vagyon tárgyait vagyonkezelési szerződéssel másra bízhatja. A Képviselő-testület az Önkormányzat törvényben meghatározott közfeladatainak ellátásához szükséges önkormányzati tulajdonban lévő ingó- és ingatlanvagyon elemekre létesíthet vagyonkezelői jogot.* ***Akire a Képviselő-testület a vagyonkezelői jogokat átruházta az, a tulajdonos nevében gyakorolja a tulajdonost a polgári jogi kapcsolatokban megillető jogokat és teljesíti a tulajdonost terhelő kötelezettségeket.”***

*„11. § (1) Vagyontárgy tulajdonjogának ingyenes vagy kedvezményes megszerzéséről, felajánlás elfogadásáról értékhatárra való tekintet nélkül a Képviselő-testület határoz.*

*(2) Ha a vagyon ingyenes vagy kedvezményes felajánlása a 7. § (1) bekezdésében megjelölt vagyonkezelő részére történik,* ***a felajánlás elfogadásához szükséges a vagyonkezelő nyilatkozata, mely szerint képes a felajánlott vagyonhoz kapcsolódó kötelezettségek teljesítésére.”***

A Vagyonrendelet 11. § (1) bekezdése alapján a jelen ügyben a Képviselő-testület jogosult dönteni, de a Gazdasági és Tulajdonosi Bizottságnak javaslattételi joga van a Képviselő-testület által kialakított bizottságok hatásköréről, a bizottságok és tanácsnokok feladatköréről szóló Budapest Főváros II. Kerületi Önkormányzat Képviselő-testületének 24/2019. (XI. 18.) önkormányzati rendelete 1. sz. melléklete 3.8. pontja alapján.

A Bizottságok a véleményüket a Testületi ülésen ismertetik.

A fentiek alapján kérem a tisztelt Képviselő-testületet az előterjesztés megtárgyalására és a határozati javaslat elfogadására.

H a t á r o z a t i j a v a s l a t

A Képviselő-testület úgy dönt, hogy a Budapest Főváros II. Kerületi Önkormányzat 1/1 tulajdonában és a Közép-Budai Tankerületi Központ vagyonkezelésében álló Budapest II. kerületi Pitypang Utcai Általános Iskola 1025 Budapest, Pitypang u. 17., az ingatlan-nyilvántartásban Budapest belterület 15759/3 hrsz-ú, természetben 1025 Budapest, II. kerület Csatárka út 51. alatti „Kivett általános iskola” megnevezésű, 1 ha 0941 m2 területű ingatlan tekintetében a Pitypang Alapítvány (székhelye: 1025 Budapest, II. ker. Pitypang u. 17., nyilvántartó hatóság: Fővárosi Törvényszék, nyilvántartási száma: 01-01-0002216, képviseli: Kovács Ildikó a Kuratórium elnöke önállóan, adószáma: 19675008-1-41) által „A szervezet szakmai programjainak és működésének támogatása” keretében megvalósuló beruházásához a **tulajdonosi hozzájárulását** adja azzal, hogy a támogatás és abból a Pitypang Alapítvány által megvalósított játszótér beruházás elfogadásához szükséges a Közép-Budai Tankerületi Központ vagyonkezelő nyilatkozata, mely szerint képes a felajánlott vagyonhoz kapcsolódó kötelezettségek teljesítésére, valamint a beruházás semmilyen jogcímen nem keletkeztet sem tulajdont, sem tulajdoni, sem megtérítési igényt a Pitypang Alapítvány javára.

A Képviselő-testület felkéri a Polgármestert a jelen határozat mellékletét képező Tulajdonosi hozzájárulás aláírására.

**Felelős:** Polgármester

**Határidő:** azonnal

*(A határozat javaslat elfogadásához egyszerű többségű szavazati arány szükséges.)*

**B u d a p e s t, 2022. január 18.**

 **Őrsi Gergely**

 polgármester

**…/2022.(I.27.) határozat melléklete**

**Nyilatkozat**

tulajdonosi hozzájárulásról

Alulírott, **Budapest Főváros II. Kerületi Önkormányzat** *(név)* (a továbbiakban: **Tulajdonos)**

melyet képvisel: **Őrsi Gergely Ferenc polgármester** *(képviselő neve)[[1]](#footnote-1)*

- lakcím/székhely: **1024 Budapest, Mechwart liget 1.**

személyi igazolványszám/cégjegyzékszám/nyilvántartási szám: **745213**

- statisztikai számjel: **15735650-8411-321-01**

- adószám: **15735650-2-41**

ezúton az alábbi

**tulajdonosi hozzájárulást**

adom ki

a **Pitypang Alapítvány** (a továbbiakban: Kérelmező**)**

melyet képvisel: **Kovács Ildikó** *(képviselő neve)[[2]](#footnote-2)*

lakcím/székhely: **1025 Budapest, Pitypang utca 17.**

cégjegyzékszám/nyilvántartási szám/KSH azonosító **01-01-0002216**

statisztikai számjel **19675008-7220-569-01**

adószám: **19675008-1-41**

- megkeresése alapján ahhoz, hogy a(z) 1/1 hányadban a tulajdonomat képező, az ingatlan nyilvántartásban 15759/3 helyrajzi számon felvett 1025 Budapest II.ker. Pitypang u.17.sz. (és természetben a 1025 Budapest II.ker. Csatárka út 51. sz. címen található) ingatlannal (terület:1 ha 0941 m2) (a továbbiakban: **Ingatlan)** kapcsolatban a Bethlen Gábor Alapkezelő Zrt.-hez (a továbbiakban: **Támogató)** **a Pitypang Alapítvány, mint „szervezet szakmai programjainak és működésének támogatására” (NEA/677/2021) (játszótéri, szabadidős és informatikai eszközök beszerzése** címen benyújtott támogatási igény szerinti tervezett játszótér építési/felújítási/bővítési beruházás[[3]](#footnote-3) (a továbbiakban: **Beruházás)** a szükséges építéshatósági és egyéb engedélyek beszerzését követően **megvalósuljon.**

Jelen tulajdonosi hozzájárulás az alábbi feltételekkel és kikötésekkel érvényes:

1. Kérelmező kijelenti, hogy az Ingatlan igénybevételére **kizárólag a Beruházás,** illetve a **támogatási kérelemben meghatározott** támogatási cél (támogatott tevékenység) **megvalósítása érdekében** kerül sor;
2. Kérelmező elfogadja, hogy az ő feladata és felelőssége a Beruházás megvalósításához szükséges összes **építéshatósági és egyéb engedély beszerzése,** illetve avéglegessé vált **hatósági engedélyek meglétének -** legkésőbb a támogatott tevékenység megvalósítására vonatkozó **beszámoló keretében történő -** igazolása**;**
3. Ha a Kérelmező és a Támogató között támogatási jogviszony jön létre
* Tulajdonos kijelenti, hogy a CP/18164/1/2021. számú támogatói okiratban/támogatási szerződésben **foglaltakat** **megismerte** és **elfogadja**;
* Tulajdonos kijelenti, hogy az ingatlanban a **Budapest II. Kerületi Pitypang Utcai Általános Iskola** a Közép-Budai Tankerületi Központ fenntartásában működik, melyre tekintettel a Közép-Budai Tankerületi Központ az ingatlan vagyonkezelője, ezért a támogatás elfogadásához – a jelen tulajdonosi hozzájáruló nyilatkozaton felül - szükséges a Közép-Budai Tankerületi Központ vagyonkezelő nyilatkozata, mely szerint képes a felajánlott vagyonhoz kapcsolódó kötelezettségek teljesítésére.

A nemzeti köznevelésről szóló 2011. évi CXC. törvény 2017. január 1. napjától hatályos 74. § (4) bekezdése alapján a tankerületi központ által fenntartott köznevelési intézmény feladatainak ellátását szolgáló, települési önkormányzati tulajdonú ingatlan és ingó vagyonra vonatkozóan a tankerületi központot ingyenes vagyonkezelői jog illeti meg mindaddig, amíg a köznevelési közfeladat a tankerületi központ részéről történő ellátása az adott ingatlanban meg nem szűnik.

* A beruházás semmilyen jogcímen nem keletkeztet sem tulajdont, sem tulajdoni, sem megtérítési igényt a Pitypang Alapítvány javára.

Jelen tulajdonosi hozzájárulás három eredeti példányban készült, melyből egy-egy példány illeti meg a Tulajdonost, a Támogatót és a Kérelmezőt.

|  |  |
| --- | --- |
| Kelt: Budapest, 2022. | Kelt: Budapest, 2022. |
| …………..……………………………………..(cégszerű aláírás)**Tulajdonos képviselője** P.H. Őrsi Gergely Ferenc*Tulajdonos képviselőjének neve nyomtatott betűvel* | …………..…………………………………….(cégszerű/hivatalos aláírás)**Kérelmező képviselője** P.H.Kovács Ildikó*Kérelmező képviselőjének neve nyomtatott betűvel* |

1. Jogi személy tulajdonos esetében szükséges kitölteni. [↑](#footnote-ref-1)
2. Szervezet/intézmény Kérelmező esetén szükséges kitölteni [↑](#footnote-ref-2)
3. A megfelelőt kérjük aláhúzni. [↑](#footnote-ref-3)